text: Solen bliver sortere
  17 september 2010 kl. 06.22
  Solen bliver sort som aldrig før i dette efterår.
  - Der er rigtig mange stære i år, siger naturvejleder Iver Gram fra Sort Safari i Tønder til dr.dk.
  - Lige nu optræder 900.000 stære i Tøndermarsken med sortsol, og det er 100.000 flere end der plejer at været på den her tid, siger han.
  Hvis du synes, du ikke ser så mange stære i år, så skyldes det, at de allerede er fløjet ud i marsken.
  - Der er rigtig mange insekter og larver i marsken, og når der er så stort udbud af proteinrigt kød, så  så er der jo ingen grund til at forsøge at overleve på frugt og grønt inde i landet, siger Iver Gram.
  TV SYD sender snart et program, hvor vi følger Iver Gram og de maneg stære.
  